Deċiżjoni tal-Parlament Ewropew dwar talba għad-difiża ta' l-immunità u tal-privileġġi ta' Gabriele Albertini (2006/2122(IMM))



Official Journal 314 E , 21/12/2006 P. 0082 - 0084



P6_TA(2006)0480 Talba għad-difiża ta' l-immunità ta' Gabriele Albertini Deċiżjoni tal-Parlament Ewropew dwar talba għad-difiża ta' l-immunità u tal-privileġġi ta' Gabriele Albertini (2006/2122(IMM)) Il-Parlament Ewropew, - wara li kkunsidra t-talba ta' Gabriele Albertini għad-difiża ta' l-immunità tiegħu fir-rigward tal-proċedimenti kriminali mressqa kontrih quddiem il-Qorti Distrettwali ta' Milan, imwettqa fit- 28 ta' April 2006, imħabbra fis-seduta plenarja tal- 15 ta' Mejju 2006, - wara li kkunsidra s-smigħ ta' Gabriele Albertini skond l-Artikolu 7(3) tar-Regoli ta' Proċedura tiegħu, - wara li kkunsidra l-Artikoli 9 u 10 tal-Protokoll tat- 8 ta' April 1965 dwar il-Privileġġi u l-Immunitajiet tal-Komunitajiet Ewropej u l-Artikolu 6(2) ta' l-Att ta' l- 20 ta' Settembru 1976 dwar l-elezzjoni talmembri tal-Parlament Ewropew b'suffraġju universali dirett, - wara li kkunsidra s-sentenzi tal-Qorti tal-Ġustizzja tal-Komunitajiet Ewropej tat- 12 ta' Mejju 1964 u ta' l- 10 ta' Lulju 1986 [1] - wara li kkunsidra l-Artikolu 68 tal-Kostituzzjoni tar-Repubblika Taljana, - wara li kkunsidra l-Artikoli 6(3) u 7 tar-Regoli tal-Proċedura tiegħu, - wara li kkunsidra r-rapport tal-Kumitat għall-Affarijiet Legali (A6-0383/2006), A. billi Gabriele Albertini huwa Membru tal-Parlament Ewropew li kien elett fis-sitt elezzjoni diretta ta' l- 10 sat- 13 ta' Ġunju 2004 u billi l-kredenzjali tiegħu kienu verifikati mill-Parlament fl- 14 ta' Diċembru 2004 [2], B. billi waqt is-seduti tal-Parlament Ewropew il-Membri tiegħu jgawdu l-immunitajiet fit-territorju ta' l-Istat tagħhom mogħtija lill-membri tal-parlament tagħhom u billi l-immunità ma tistax tkun invokata meta Membru jinqabad fl-att li jwettaq reat; billi dan ma jostakolax lill-Parlament Ewropew milli jeżerċita ddritt tiegħu li jneħħi l-immunità ta' wieħed mill-Membri tiegħu [3], C. billi d-dispożizzjoni li tapplika fil-każ ikkonċernat hija t-tieni subparagrafu ta' l-Artikolu 68, tal-Kostituzzjoni Taljana, li tippermetti li jitressqu proċedimenti kriminali kontra Membri tal-Parlament mingħajr ebda formalitajiet speċjali, meta jitqies li, mingħajr il-permess tal-Kamra li jappartjeni għaliha l-Membru, ma tistax isseħħ tiftixa kemm fuq il-persuna u lanqas fuq id-domiċilju ta' Membru tal-Parlament u Membru ma jistax ikun arrestat jew miċħud b'mod ieħor mil-liberta' personali tiegħu jew tagħha jew miżmum f'detenzjoni, ħlief f'każ ta' infurzar ta' kundanna ta' ħtija finali jew f'każ fejn il-Membru jinqabad fl-att li jwettaq reat li għalih l-arrest ikun obbligatorju f'każ ta' flagrante delicto, D. billi l-akkużi mressqa kontra Gabriele Albertini mill-Uffiċċju tal-Prosekutur Pubbliku tal-Qorti Distrettwali ta' Milan jittratta t-tressiq ta' emendi vojta skond il-proċedura tal-baġit tal-Kunsill tal-Belt ta' Milan bil-ħsieb li dawn jimtlew aktar tard skond l-emendi mressqa mill-oppozzizzjoni, biex ikun evitat ittressiq ta' emendi wara l-iskadenza, li jkun każ inammissibbli, E. billi t-tressiq ta' emendi vojta jista' jitqies bħala aspett tal-politika u tal-ħajja politika u billi, sakemm l-att finali li għalih qed jirreferu ma jkunx adottat, emendi bħal dawn huma sempliċiment atti ta' proċedura interna bl-ebda effett estern, b'mod partikolari u fuq kollox minn naħa tal-liġi kriminali, peress li ttressiq ta' emendi bħal dawn ifisser reat impossibbli u fi kwalunkwe każ reat mhux eżistenti, F. billi, fi proċedimenti oħrajn (Każ Nru. 9384/03 R.G.N.R.), l-istess Qorti Distrettwali ta' Milan, sejħet biex jitqiesu allegazzjonijiet simili għal dawk imwettqa kontra Gabriele Albertini iżda mbagħad għal dawk imwettqa minn Gabriele Albertini nnifsu kontra l-avversarji politiċi tiegħu, sostniet li m'hemm ebda każ x'tindirizza u ċaħdet il-każ, G. billi l-fatt li l-istess Qorti adottat attitudni għal kollox opposta f'żewġ każijiet sostanzjalment simili jirriżulta fi trattament inugwali mingħajr raġuni li jwassal għas-suġġeriment li Gabriele Albertini tressaq il-Qorti inġustament, H. billi l-kwistjoni kkonċernata hija estremament delikata u l-konsegwenzi tagħha għall-prerogattivi tal- Parlament Ewropew m'humiex aċċettabbli, peress li m'hemm ebda ġustifikazzjoni għal trattament inugwali ta' Gabriele Albertini, li jwassal għall-kwistjoni ta' fumus persecutionis, I. billi kwalunkwe każ ta' persekuzzjoni politika ta' wieħed mill-Membri tiegħu huwa attakk fuq l-integrità tal-Parlament Ewropew bħala istituzzjoni politika eletta b'mod demokratiku mill-popli ta' l-Ewropa, u jfisser disprezz għal Parlament, J. billi l-attitudni diskriminatorja tal-Qorti Taljana qed tagħmel ħsara lil Gabriele Albertini; K. billi, jekk l-Istatut għall-Membri tal-Parlament Ewropew diġà daħal fis-seħħ, li dan għadu ma seħħx, minkejja li l-Parlament Ewropew approvah darbtejn, fir-riżoluzzjonijiet tiegħu tal- 5 ta' Diċembru 2002 [4] u tas- 17 ta' Diċembru 2003 [5], il-proċedimenti kontra Gabriele Albertini setgħu kienu sospiżi; 1. Jiddispjaċih li, fil-fatt, il-Protokoll dwar il-Privileġġi u l-Immunitajiet tal-Komunitajiet Ewropej tat- 8 ta' April 1965 ma jallokax il-mezzi lill-Parlament Ewropew biex jieħu azzjoni li torbot biex jipproteġi lill- Gabriele Albertini u għalhekk jiddeċiedi li ma jiddefendix l-immunità tiegħu; 2. Jagħti istruzzjonijiet lill-President tiegħu biex jgħaddi minnufih din id-deċiżjoni, u r-rapport tal-kumitat responsabbli lill-Uffiċċju tal-Prosekutur Pubbliku fil-Qorti Distrettwali ta' Milan fir-rigward tal-każ kriminali Nru 8629/05 R.G. [1] 1Każ 101/63 Wagner v Fohrmann u Krier [1964] ECR 195, u l-Każ 149/85 Wybot v Faure u Oħrajn [1986]ECR 2391. [2] 2 Deċiżjoni tal-Parlament Ewropew dwar il-verifika tal-kredenzjali (ĠU C 226 E, 15.9.2005, p. 51). [3] 3 L-Artikolu 10 tal-Protokoll dwar il-Privileġġi u l-Immunitajiet tal-Komunitajiet Ewropej tat- 8 ta' April 1965. [4] ĠU C 27 E, 30.1.2004, p. 139. [5] ĠU C 91 E, 15.4.2004, p. 230. --------------------------------------------------